Evar Saar

Evar Saar (võru keeles Saarõ Evar; sündinud 16. augustil 1969 Sõmerpalu vallas) on võro keeleteadlane, ajakirjanik ja võru keele aktivist. Nimeteadlasena tegeleb ta peamiselt Vana-Võromaa kohanimede uurimisega.

2014. aastal avaldas ta võrukeelse luulekogu "Kõnõla mõtsan mädänü puuga".

Ta on olnud Võro Selts VKKF-i esimees. Samuti kuulub ta võrukeelse Uma Lehe toimetuskolleegiumisse.

Haridus 
1984. aastal lõpetas ta Osula 8. klassilise kooli, misjärel õppis aastail 1984–1987 õppis Friedrich Reinhold Kreutzwaldi nimelises Võru 1. Keskkoolis. 

1987. aastal astus ta Tartu Riikliku Ülikooli ja lõpetas selle 1996. aastal bakalaureusekraadiga ajakirjanduse erialal. Järgnevalt õppis ta vahemikus 1997–2001 Tartus magistrantuuris eesti ja läänemeresoome keeleteadust (1997–2001), käsitledes oma kraaditöös Räpina ja Vastseliina kohanimesid. 2000. aastal asus ta eesti keele erialal doktoriõppesse ning kaitses 2008. aastal filosoofiadoktori kraadi tööga "Võrumaa kohanimede analüüs enamlevinud nimeosade põhjal ja traditsioonilise kogukonna nimesüsteem".

Ta on üliõpilasseltsi Veljesto vilistlane.

Töökäik 
Ta on alates 1995. aastast töötanud Võru Instituudis. Võru keele olukorra parandamiseks on ta propageerinud Võrumaal kakskeelsete siltide ja kohanimede kasutamist.

Saar on üks Eesti kohanimeraamatu autoreid ning alates 2005. aasta märtsist Kohanimenõukogu liige.

Lisaks on ta mahepõllumees.

Isiklikku
Ta on abielus keeleteadlase ja nimeuurija Mariko Fasteriga.

Teosed
 2002 - "Võromaa kotussõnimmist" (koostaja koos Mariko Fasteriga. Võro Instituut. 
 2003 - "Nimekorralduse analüüs" (koostaja koos Eve Alenderi, Kariti Henno, Annika Hussari ja Peeter Pälliga). Eesti Keele Sihtasutus. ISBN 9789985790526
 2009 - "Võrumaa kohanimed". Tartu Ülikooli Kirjastus. ISBN 9789949190430
 2014 - "Kõnõla mõtsan mädänü puuga". Vahtsõ-Horma talu. ISBN 9789949338405

Teadusartikleid 
 "Võru nime päritolust, Keel ja Kirjandus 7/2009
 "Veel kord mulkide rumalusest", Keel ja Kirjandus 11/2017 (koos Taavi Pae ja Kersti Lustiga)

Tunnustus
 2004 – Valgetähe V klassi teenetemärk
 2005 – Osula Kooli Aumärk

Viited

Välislingid
 
 "Evar Saar: Loomuliku kakskeelsuseni", Delfi, 17. oktoober 2007
 Evar Saar (25. november 2022). "„Agenda parva“ tiêeb sinno ensas". Sirp.
 Liana Allas (1. oktoober 2022). "Kuidas ja millal tekkisid perekonnanimed? Kohanimed? Millised hüüdnimed olid metsavendadel?". Võrumaa Teataja

Eesti keeleteadlased
Eesti ajakirjanikud
Tartu Ülikooli sotsiaalteaduskonna vilistlased
Tartu Ülikooli filosoofiateaduskonna vilistlased
Valgetähe V klassi teenetemärgi kavalerid
EYS Veljesto liikmed
Võrukesed
Sündinud 1969